**П Р О Т О К О Л № 1**

Днес, 12.09.2024 г., в Административен съд София-град комисията, назначена със Заповед № АЗ-111/03.09.2024 г. на Председателя на съда за провеждане на конкурс за длъжността „съдебен помощник”, в състав:

1. Зорница Дойчинова - съдия;
2. Анна Зоксимова – съдебен администратор;
3. Екатерина Ангелова – административен секретар,

след като разгледа постъпилите заявления за допускане до участие в конкурса на кандидатите за длъжността „съдебен помощник“, прецени дали са представени всички необходими документи и дали те удостоверяват изпълнението на минималните и специфичните изисквания, предвидени в обявата за заемане на длъжността,

**Р Е Ш И:**

**I.** Допуска до участие във втори етап, следните кандидати:

1. Клавдия Дали;
2. Биляна Александрова;
3. Памела Бучкова;
4. Памела Дженова;
5. Стилияна Калинова;
6. Цветомира Христова;
7. Мартина Маринова;
8. Гергана Мъндева;
9. Илона Данева;
10. Мария Цокева;
11. Диляна Кондева-Начева;
12. Ивона Енчева;
13. Милена Параскова;
14. Катя Анастасова;
15. Ния Соларова.

**II.** Не допуска до участие във втори етап, следните кандидати:

1. Кристина Дичева – не са представени копия от документи, удостоверяващи продължителността на професионалния опит и трудов стаж.
2. Стефани Ранджева-Ангелова - не са представени копия от документи, удостоверяващи продължителността на професионалния опит и трудов стаж.
3. Теа Щерионова - не са представени копия от документи, удостоверяващи продължителността на професионалния опит и трудов стаж.
4. Стефан Янков - не е представен документ, удостоверяващ компютърна грамотност.
5. Елена Александрова-Пеева - не е представен документ, удостоверяващ компютърна грамотност.
6. Маноела Манолова - не е представен документ, удостоверяващ компютърна грамотност.
7. София Иванова – медицинското удостоверение за психично здраве не е в оригинал и е с изтекъл срок.

На осн. чл. 142, ал. 7 от Правилника за администрацията в съдилищата, недопуснатите кандидати могат да подадат жалба до административния ръководител на съда в седемдневен срок от обявяването на списъците. Жалбата не спира конкурсната процедура.

Изпитът с допуснатите кандидати - решаване на административно-правен казус, ще се проведе на 14.10.2024 г. от 09.00 ч., като кандидатите следва да се явят в 08.45 ч. в сградата на Административен съд София-град (фоайе). Влизането в залата, в която ще се проведе изпитът, ще се осъществява срещу представяне на лична карта. По време на изпита, кандидатите ще пишат само със син химикал, могат да се ползват само печатни нормативни актове, забранено е ползването на компютри, таблети, мобилни телефони и други технически устройства. Изпитът ще продължи три астрономически часа.

Критериите за оценяване на писмените работи ще включват: езикова култура; умения за използване на юридически език; познаване на нормативната уредба по административно-правна материя; умения за прилагане на относимата правна уредба; познаване на съдебна практика; умения за правен анализ, правно аргументиране и мотивиране; умения за изготвяне и структуриране на съдебен акт.

До Трети етап – събеседване, ще се допускат само кандидатите издържали писмения изпит с оценка над „Много добър“ 4.50.

Членове на комисията:

1.

2.

3.